

**Кәсiптiк орта және кәсiптiк жоғары бiлiм беру ұйымдарына оқуға түсу кезiнде
адамдардың жекелеген санаттары үшiн қабылдау квотасын белгiлеу туралы**

***Күшін жойған***

Қазақстан Республикасы Үкіметінің қаулысы. 2002 жылғы 11 қараша N 1188.
Күші жойылды - ҚР Үкіметінің 2008 жылғы 28 наурыздағы N 296 Қаулысымен.

*Ескерту. Қазақстан Республикасы Үкіметінің 2002 жылғы 11 қарашадағы N 1188 қаулысының күші жойылды - ҚР Үкіметінің 2007.03.28.*

 N 296

*Қаулысымен*

*(қолданысқа енгізілу тәртібін 3-тармақтан қараңыз).*

      "Білiм туралы" Қазақстан Республикасының 1999 жылғы 7 маусымдағы
 Заңын
 iске асыру мақсатында Қазақстан Республикасының Үкiметi қаулы етеді:

      1. Кәсiптiк орта және кәсiптiк жоғары бiлiм беретiн білiм ұйымдарына оқуға түсу кезiнде бекiтiлген мемлекеттiк бiлiм беру тапсырысынан мынадай қабылдау квотасы белгiленсiн:

      1) ауыл (село) жастары арасынан шыққан азаматтар үшiн ауылдың (селоның) әлеуметтiк-экономикалық дамуын айқындайтын мамандықтарға - 30 пайыз;

      2) Қазақстан Республикасының азаматтары болып табылмайтын ұлты қазақ адамдарға - 2 пайыз;

      3) І, ІІ топтағы мүгедектер, бала кезінен мүгедектер, мүгедек балалар үшін - 0,5 пайыз;

      4) жетім балалар және ата-анасының қамқорлығынсыз қалған балалар үшін - 1 пайыз. <\*>

*Ескерту. 1-тармақ толықтырылды - ҚР Үкіметінің 2004.12.06. N*

 1276

*қаулысымен.*

      2. Осы қаулы ресми түрде жарияланған күнiнен бастап күшiне енедi.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК